text: El nou hospital de Palamós podria ubicar-se al costat de la C-31 • Ràdio Capital de l'Empordà
  El nou hospital de Palamós podria tenir ja una ubicació: al costat de la carretera C-31. Aquesta seria una opció ben vista tant per l'Ajuntament, com pel mateix Hospital i la Generalitat.
  Es tracta d'una superfície de més de 50.000 metres quadrats on es podria ubicar aquest nou edifici, prioritat del consistori des de l'inici de la legislatura. Tot i això, segons informa el Diari de Girona, cal tenir en compte que encara no és la ubicació definitiva, sinó que es tracta d'una de les opcions que es contemplen.
  La construcció del nou hospital és una demanda també dels mateixos sanitaris que hi treballen. Asseguren que l'hospital s'ha quedat petit per la demanda que hi ha, que augmenta cada cop més i sobretot a l'estiu. A més, l'edifici actual és de difícil accés i no permet una ampliació correcta.
  Article anteriorTot a punt per la quarta edició de la VolCAT Costa Brava, un repte de BTT per a tots els nivells amb navegació en GPS